	
	

	
	

	
	



Opgave 1 - Virksomhedsanalyse


Tivoli A/S er en internationalt kendt forlystelsespark beliggende i centrum af København. Parken er verdens næstældste af sin slags. 

Tivoli A/S blev grundlagt af Georg Carstensen i 1843. Havens areal er stort set det samme i dag som dengang. Tivoli er den suverænt mest besøgte turistattraktion i Danmark. Parken er Europas tredje mest besøgte forlystelsespark, kun overgået af Disneyland Paris og Europa-Park i Tyskland. 

Tivoli A/S’ indtægter kommer fra entré og forlystelser, koncertsal og hoteldrift, samt udlejning af forretninger og restauranter. 

I dag har Tivoli omkring 4,2 millioner gæster pr. år fordelt på tre sæsoner: Sommersæsonen (ca. 2.8 mio. gæster), Halloween i Tivoli (417.000 gæster), og Jul i Tivoli (982.000 gæster). 

Tivoli A/S er et børsnoteret aktieselskab med en omsætning i 2013 på 735,9 mio. kr., samt et resultat før skat på 42,6 mio. kr. Virksomheden havde 716 medarbejdere i 2013. 


Til denne opgave foreligger der følgende materiale: 

Artikler: 

· Tivoli trodser regnvejr og satser på teater. Ritzaus Bureau, 10. november 2013.

· Tivoli og Arp-Hansen bygger nyt hotel i København. Ritzaus Bureau, 15. november 2013. 

· Besøgsrekord i Tivoli, Jyllands-Posten den 20. marts 2014. 


Nøgletal: 

· Bearbejdede regnskabs- og nøgletal for Tivoli A/S for årene 2013, 2012 og 2011. Se bilag 1 i Excel-filen. 

Pengestrømsopgørelse: 

· Pengestrømsopgørelse for Tivoli A/S for regnskabsåret 2013. Se bilag 2 i Excel-filen. 

1.1 (5 %)

Redegør for de væsentligste årsager til Tivoli A/S' økonomiske udvikling i 2013.
1.2 (5 %)
Vurder, hvilke vækststrategier Tivoli A/S har eller vil benytte.
1.3 (25 %)
Udarbejd en analyse af rentabiliteten, indtjeningsevnen, soliditeten og likviditeten for Tivoli A/S for årene 2011 til 2013 med udgangspunkt i nøgletallene og artiklerne.
Nøgletallene fremgår af bilag 1. 
1.4 (5 %)
Vurder, hvorledes Tivoli A/S’ likviditet overordnet set har udviklet sig i 2013 og forklar, hvilke væsentlige forhold der har været årsag til udviklingen.
Pengestrømsopgørelsen fremgår af bilag 2.

1.5 (5 %)
Vurder Tivoli A/S fremtidsudsigter med udgangspunkt i besvarelsen af spørgsmål 1.1 – 1.4.
Opgave 2  Lagerstyring Maskinfabrikken Gjern
Maskinfabrikken Gjern A/S fremstiller køleanlæg ved at sammensætte forskellige komponenter, der indkøbes hos underleverandører. En af komponenterne er elektromotorer, der indkøbes hos leverandøren ELSA ApS. Der indgår 1 stk. elektromotor i hvert køleanlæg. 
Se bilag 3
Maskinfabrikken fremstiller 25.000 køleanlæg pr. år, og produktionen er jævnt fordelt over året. Elektromotorerne koster kr. 2.000 pr. stk. uanset indkøbets størrelse. Ordreomkostningerne udgør kr. 1.600 pr. indkøb. 

I virksomheden kalkulerer man med, at lageromkostningerne udgør 16 % af gennemsnitslagerets værdi.

1. Beregn den optimale ordrestørrelse pr. gang.

2. Beregn maskinfabrikkens samlede lager- og ordreomkostninger pr. år ved den optimale ordrestørrelse pr. gang.

3. Beregn bestillingspunktet, når leveringstiden er 18 dage.

4. Forklar, hvilken indflydelse etablering af et sikkerhedslager vil have på svarene under foranstående spørgsmål A til C. 

Maskinfabrikken Gjern A/S har modtaget et tilbud fra en alternativ leverandør, der kan levere elektromotorerne i samme kvalitet som den nuværende leverandør. Prisen er kr. 1.850 pr. stk., men da den alternative leverandør importerer motorerne fra Japan, er mindste indkøb på 25.000 stk. elektromotorer pr. gang. Hjemtagelsesomkostningerne er kr. 10.000.

5. Beregn, om det kan betale sig at skifte leverandør.

6. Diskuter, hvilke overvejelser maskinfabrikken må gøre sig, inden den eventuelt beslutter sig for at skifte leverandør.

N
Opgave 3 Lagerstyring Drømmeland

Drømmeland A/S er en detailvirksomhed, der sælger sengeløsninger og andet tilbehør. 

Drømmeland A/S har optaget forhandlingen af en ny seng Dream, der i indkøb koster kr. 3.000 pr. stk. Det anslås, at der kan afsættes 2.500 stk. pr. år af Dream, og at salget vil fordele sig jævnt på alle årets måneder. 

Ordreomkostningerne er beregnet til kr. 2.025 pr. ordre, og lageromkostningerne ansættes til 15 % p.a. af gennemsnitslagerets værdi. 

Drømmeland A/S overvejer at etablere et sikkerhedslager på 50 stk. af sengen Dream for at opnå en høj lagerservicegrad på den nye model
Bilag 4
.

3.1 (5 %) 
Beregn den optimale indkøbsstørrelse for sengen Dream.

 

3.2 (5 %) 
Beregn de samlede årlige lager- og ordreomkostninger ved den optimale indkøbsstørrelse. Se spørgsmål 3.1. 

3.3 (5 %)
Forklar, hvordan den optimale indkøbsstørrelse vil blive påvirket, hvis kostprisen pr. seng falder.
3.4 (5 %)
Diskuter, hvordan logistikomkostningerne vil blive påvirket, hvis der etableres et sikkerhedslager for sengen Dream.

Opgave 4 Virksomhedens rapportering

Lauritzen Havemøbler A/S producerer og sælger havemøbler i Danmark. De primære kunder er detailbutikker, men virksomheden har også sin egen webshop. 

I forbindelse med udarbejdelsen af årsrapporten for 2013/14 har økonomichefen udarbejdet saldobalancen i bilag 5. Det oplyses, at den kortfristede del af det langfristede lån udgør tkr. 980. 

Virksomheden havde 67 ansatte i 2014

4.1 (5 %) 
Opstil en resultatopgørelse efter funktionsprincippet for 2013/14. 
Saldobalancen fremgår af bilag . 

I bilagene er der en skabelon til resultatopgørelsen. 

4.2 (5 %) 
Opstil en balance for Lauritzen Havemøbler A/S pr. 30.06.2014. Der skal ikke udarbejdes noter. 

Saldobalancen fremgår af bilag . 


4.3 (5 %)
Vurder, hvilken regnskabsklasse Lauritzen Havemøbler A/S tilhører. 

